Je Možné Zapiť  Xanirvu, Agapurin, Thiamin a Tulip Čajom Alvisan alebo Hlohovým Čajom?
Dobré ráno,večer užívam xanirvu,Agapurin,thiamin,tulip.Mozem ich zapit z cajom Alvisan na zníženie tlaku?Alebo z čajom z hlohu? Ďakujem
Dobrý deň,
ďakujeme za Vašu otázku.
Čaj Alvisan Neo znižuje krvný tlak a pôsobí sedatívne. Vo svojom zložení obsahuje okrem iného aj ľubovník (Hypericum perforatum), ktorý sa rozhodne neodporúča kombinovať s liekmi, ktoré aktuálne užívate. Z tohto dôvodu jeho použitie nie je vhodné. Čajovinu s obsahom hlohu užívať môžete. Hloh však patrí medzi čajoviny ovplyvňujúce absorpciu liekov, preto odporúčam zachovať odstup aspoň 2 hodiny medzi užitím liekov a pitím čajoviny z hlohu. Lieky je potrebné zapíjať čistou vodou.
Prajem pekný zvyšok dňa.
S pozdravom
Mgr. Emma Halás Haluščíková